Skuespilleren Ole Thestrup er død i en alder af 69 år.

Det bekræfter familien over for Ritzau. Skuespilleren sov stille ind i sit hjem klokken 01.50 omgivet af sin familie. Thestrup har været gift med Hanne Marie Thestrup siden 1991. Han efterlader sig tre døtre.

Den populære skuespiller, der er kendt fra et hav af teaterroller, revyer og film som 'Busters verden', 'Blinkende Lygter' og 'Adams æbler', har de sidste måneder kæmpet mod kræften.

For nyligt valgte han at lukke sin Facebook-profil ned, så kan kunne fokusere på at bekæmpe sygdommen.

'Kære allesammen, kolleger og venner og familie, jeg lukker min facebookprofil til aften, ikke fordi jeg er ved at nå slutningen, men fordi jeg gerne have fred og ro til at kæmpe min egen kamp mod kræften!!!'

'Ude på den anden side, den gode eller den dårlige, forhåbentlig den gode, så starter jeg en ny profil op, Tak for nu, hold jer muntre!!!!', skrev han den 11. januar. Dagen efter fortrød han sin beslutning.

Den prisbelønnede skuespiller blev diagnosticeret med en aggressiv form for lungekræft i foråret 2017.

Den hårdtslående besked og sygdommens altopslugende behandling fik ham straks til at trække sig fra sin rolle som Harald Blåtand i det dengang kommende vikingeeventyr 'Røde Orm'.

Midt i sygdommen var det et lyspunkt for Thestrup, da han i september 2017 modtog landets ældste skuespilpris, Lauritzen-prisen, for sine mange år som en af landets markante skuespillere.

Ole Thestrup spillede med i den populære tv-serie Badehotellet. Foto: Jens Dresling/Ritzau

Grafikken er fjernet på grund af opdateringer på sitet.

Ole Thestrup gennemgik i 2015 en firedobbelt bypass-operation. Her fortæller han om dødsangst i forbindelse med operationen.

Ole Thestrup i Mus og Mænd. Foto: Moviestore REX

Bob Dylan teaterkoncert. Foto: Ole Lind/Ritzau Scanpix

Foto: Jan Unger